CELEX: 32014D0463
Language: et
Date: 2014-07-14 00:00:00
Title: Komisjoni rakendusotsus, 14. juuli 2014, millega lubatakse mikrovetikatest Schizochytrium sp. saadud õli lasta turule toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 ning tunnistatakse kehtetuks otsused 2003/427/EÜ ja 2009/778/EÜ (teatavaks tehtud numbri C(2014) 4670 all)

16.7.2014   
            
            
               ET
            
            
               Euroopa Liidu Teataja
            
            
               L 209/55
            
         KOMISJONI RAKENDUSOTSUS,
   14. juuli 2014,
   millega lubatakse mikrovetikatest Schizochytrium sp. saadud õli lasta turule toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 ning tunnistatakse kehtetuks otsused 2003/427/EÜ ja 2009/778/EÜ
   
      
         (teatavaks tehtud numbri C(2014) 4670 all)
      
   
   (Ainult ingliskeelne tekst on autentne)
   
      (2014/463/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Mikrovetikatest Schizochytrium sp. saadud õli spetsifikatsioon on kehtestatud ning komisjoni otsusega 2003/427/EÜ (2) on seda lubatud turule lasta mitme toidu koostises konkreetsete kasutamise piirnormidega. Komisjoni otsusega 2009/778/EÜ (3) anti esimene luba mikrovetikatest Schizochytrium sp. saadud õli kasutusala laiendamiseks.
            
         
               (2)
            
            
               16. jaanuaril 2013 esitas äriühing DSM Nutritional Products Ühendkuningriigi pädevatele asutustele taotluse laiendada mikrovetikatest Schizochytrium sp. saadud õli kasutusala toidu uuendkoostisosana. DSM Nutritional Products omandas äriühingu Martek Biosciences, kes oli 2012. aasta 30. juuni lepingu alusel eelmise otsuse adressaat.
            
         
               (3)
            
            
               Ühendkuningriigi pädev toiduhindamisasutus esitas 29. aprillil 2013 esialgse hindamisaruande. Kõnealuses aruandes tegi toiduhindamisasutus järelduse, et kõnealuse vetikaõli kasutusala laiendamine vastab määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.
            
         
               (4)
            
            
               Komisjon edastas esmase hindamisaruande teistele liikmesriikidele 9. juulil 2013.
            
         
               (5)
            
            
               Määruse (EÜ) nr 258/97 artikli 6 lõike 4 esimeses lõigus ette nähtud 60 päeva jooksul esitati põhjendatud vastuväiteid. Eelkõige esitati vastuväiteid tarbitava dokosaheksaeenhappe (DHA) koguse suurendamise kohta. Määruse (EÜ) nr 258/97 artikli 7 lõike 1 kohaselt tuleb vastu võtta komisjoni rakendusotsus, milles käsitletakse esitatud vastuväiteid. Taotleja muutis hiljem taotlust seoses DHA suurima kogusega toidulisandites. Liikmesriigid ja komisjon jäid selle muudatuse ja taotleja esitatud lisaselgitustega rahule.
            
         
               (6)
            
            
               Euroopa Parlamendi ja nõukogu direktiivis 2002/46/EÜ (4) on sätestatud nõuded, mis kehtivad toidulisandite puhul. Euroopa Parlamendi ja nõukogu määruses (EÜ) nr 1925/2006 (5) on sätestatud nõuded vitamiinide, mineraaltoitainete ja teatavate muude ainete toidule lisamise kohta. Euroopa Parlamendi ja nõukogu direktiivis 2009/39/EÜ (6) on sätestatud nõuded eritoiduks ette nähtud toiduainete kohta. Komisjoni direktiivis 96/8/EÜ (7) on sätestatud nõuded kehakaalu alandamiseks ette nähtud vähese energiasisaldusega dieetides kasutatavate toiduainete kohta. Mikrovetikatest Schizochytrium sp. saadud õli kasutamine tuleks lubada viisil, mis ei piira kõnealuste õigusaktide sätete kohaldamist.
            
         
               (7)
            
            
               Õigusliku selguse huvides tuleks otsused 2003/427/EÜ ja 2009/778/EÜ kehtetuks tunnistada ja asendada käesoleva otsusega.
            
         
               (8)
            
            
               Teatised otsustega 2003/427/EÜ ja 2009/778/EÜ lubatud vetikaõliga sisuliselt samaväärse koostisosa turulelaskmise kohta, mis on esitatud komisjonile kooskõlas määruse (EÜ) nr 258/97 artikliga 5, jäävad kehtima.
            
         
               (9)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Mikrovetikatest Schizochytrium sp. saadud õli, mis on määratletud I lisas, võib viia Euroopa Liidu turule toidu uuendkoostisosana kasutamiseks II lisas sätestatud kasutusaladel ja maksimaalsetes annustes, piiramata sellega direktiivi 2002/46/EÜ, määruse (EÜ) nr 1925/2006, direktiivi 2009/39/EÜ ja direktiivi 96/8/EÜ kohaldamist.
   Artikkel 2
   Käesoleva otsusega lubatud mikrovetikatest Schizochytrium sp. saadud õli nimetus seda sisaldavate toiduainete märgistusel on „mikrovetikatest Schizochytrium sp. saadud õli”.
   Artikkel 3
   Otsused 2003/427/EÜ ja 2009/778/EÜ tunnistatakse kehtetuks.
   Artikkel 4
   Käesolev otsus on adresseeritud äriühingule DSM Nutritional Products, 6480 Dobbin Road, Columbia, MD 21045, USA.
   
      Brüssel, 14. juuli 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 43, 14.2.1997, lk 1.
   
      (2)  Komisjoni otsus 2003/427/EÜ, 5. juuni 2003, millega lubatakse mikrovetikatest Schizochytrium sp. saadud DHA(dokosaheksaeenhappe)-rikka õli turule laskmine toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (ELT L 144, 12.6.2003, lk 13).
   
      (3)  Komisjoni otsus 2009/778/EÜ, 22. oktoober 2009, mis käsitleb mikrovetikast Schizochytrium sp. saadud vetikaõli kasutusala laiendamist toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (ELT L 278, 23.10.2009, lk 56).
   
      (4)  Euroopa Parlamendi ja nõukogu direktiiv 2002/46/EÜ, 10. juuni 2002, toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).
   
      (5)  Euroopa Parlamendi ja nõukogu määrus (EÜ) nr 1925/2006, 20. detsember 2006, vitamiinide, mineraaltoitainete ja teatud muude ainete toidule lisamise kohta (ELT L 404, 30.12.2006, lk 26).
   
      (6)  Euroopa Parlamendi ja nõukogu direktiiv 2009/39/EÜ, 6. mai 2009, eritoiduks ettenähtud toiduainete kohta (ELT L 124, 20.5.2009, lk 21).
   
      (7)  Komisjoni direktiiv 96/8/EÜ, 26. veebruar 1996, kehakaalu alandamiseks ettenähtud madala energiasisaldusega dieetides kasutatavate toiduainete kohta (EÜT L 55, 6.3.1996, lk 22).
   
      I LISA
      MIKROVETIKATEST SCHIZOCHYTRIUM SP. SAADUD ÕLI OMADUSED
      
                  Katse
               
               
                  Kirjeldus
               
            
                  Happearv
               
               
                  Mitte üle 0,5 mg KOH/g
               
            
                  Peroksiidarv
               
               
                  Mitte üle 5,0 meq/kg õlis
               
            
                  Niiskus ja lenduvad koostisosad
               
               
                  Mitte üle 0,05 %
               
            
                  Mitteseebistuvad koostisosad
               
               
                  Mitte üle 4,5 %
               
            
                  Transrasvhapped
               
               
                  Mitte üle 1,0 %
               
            
                  DHA
               
               
                  Vähemalt 32,0 %
               
            
   
      II LISA
      MIKROVETIKATEST SCHIZOCHYTRIUM SP. SAADUD ÕLI LUBATUD KASUTUSALAD
      
                  Toidugrupp
               
               
                  DHA maksimaalne sisaldus
               
            
                  Piimatooted, v.a piimal põhinevad joogid
               
               
                  200 mg/100 g või juustutoodete puhul 600 mg/100 g
               
            
                  Piimatoodete analoogid, v.a joogid
               
               
                  200 mg/100 g või juustutoodete analoogide puhul 600 mg/100 g
               
            
                  Võiderasvad ja kastmed
               
               
                  600 mg/100 g
               
            
                  Hommikusöögihelbed
               
               
                  500 mg/100 g
               
            
                  Toidulisandid
               
               
                  250 mg DHAd päevas, nagu on tootja soovitus tavatarbijatele
                  450 mg päevas, nagu on tootja soovitus rasedatele ja rinnaga toitvatele naistele
               
            
                  Kehakaalu alandamiseks ette nähtud vähese energiasisaldusega dieetides kasutatavad toiduained, nagu on määratletud direktiivis 96/8/EÜ
               
               
                  250 mg söögikorra asendaja kohta
               
            
                  Muud eritoidud, nagu määratletud direktiivis 2009/39/EÜ, v.a imiku piimasegud ja jätkupiimasegud
               
               
                  200 mg/100 g
               
            
                  Meditsiinilise otstarbega eritoidud
               
               
                  Vastavalt nende inimeste erivajadustele, kellele tooted on ette nähtud
               
            
                  Pagaritooted, leib, sai ja saiakesed, magusad küpsised
               
               
                  200 mg/100 g
               
            
                  Teraviljabatoonid
               
               
                  500 mg/100 g
               
            
                  Küpsetusrasvad
               
               
                  360 mg/100 g
               
            
                  Mittealkohoolsed joogid (sh piimatoodete analoogid ja piimal põhinevad joogid)
               
               
                  80 mg/100 ml